open-index/open-wikipedia-markdown huggingface dataset:
Orient Thai Airlines

**Orient Thai Airlines** () oli thaimaalainen lentoyhtiö, jonka toimipaikka oli Bangkok. Yhtiö lensi ulkomaan ja kotimaan tilaus- ja reittilentoja kotikenttänään Suvarnabhumin kansainvälinen lentoasema. Orient Thailla oli kokonaan omistuksessaan halpalentoyhtiö One-Two-Go, jonka lisäksi sillä on 49 prosentin osuus Kampuchea Airlines -lentoyhtiöstä. Yhtiö perustettiin vuonna 2000. Yhtiön logossa on punainen lentävä lokki. Yhtiö lopetti toimintansa vuonna 2018 finanssiongelmien vuoksi.

## Laivasto

Yhtiön laivasto vuonna 2016.

* 7 Boeing 737-300
* 2 Boeing 737-400
* 3 Boeing 747-400
* 5 Boeing 767-300
* 2 Boeing 767-300ER

## Kohteet
Orient Thai lensi neljään ulkomaankohteeseen.

*Kiinan kansantasavalta
**Hongkong (Hongkongin kansainvälinen lentoasema)
*Etelä-Korea
**Soul (Incheonin kansainvälinen lentoasema)
*Thaimaa
**Bangkok (Suvarnabhumin kansainvälinen lentoasema)
**Phuket (Phuketin kansainvälinen lentoasema)
*Malediivit
**Malé (Malén kansainvälinen lentoasema)
*Saudi-Arabia
**Jedda (Jeddan kansainvälinen lentoasema)

## Lähteet

## Aiheesta muualla

* Orient Thain viralliset sivut
Sylvi Siltanen

**Sylvi Cecilia Siltanen** (o.s. **Johansson**, myöh. **Sinervo**; 22. marraskuuta 1909 Ruotsinpyhtää – 8. joulukuuta 1986 Turku) oli suomalainen kirjanpitäjä, sosialidemokraattien kansanedustaja ja Suomen ensimmäinen naispuolinen maaherra.

Siltasen vanhemmat olivat kirvesmies Johan Hjalmar Johansson ja Hilja Maria Lantta. Hän kävi kansakoulun ja suoritti Kulutusosuuskuntien Keskusliiton KK:n osuuskauppakoulun 1927. Siltanen toimi Osuusliike Warman kirjanpitäjänä Pietarsaaressa 1927–1928, Keski-Karjalan osuusliikkeen kassanhoitajana Hiitolassa 1928 sekä osuuskauppa Mäki-Matin kirjanpitäjänä Jyväskylässä 1928–1932. Hän oli Turun työväen säästöpankin säästötilienhoitajana 1938–1943, Turun asevelipiirin kirjanpitäjänä 1943–1945 ja piti omaa tilitoimistoa Turussa vuosina 1945–1958. Turun ja Porin läänin maaherrana Siltanen oli vuosina 1972–1977. Hän jäi eläkkeelle 1. helmikuuta 1977. Siltanen sai sosiaalineuvoksen arvonimen vuonna 1980.

Siltanen oli SDP:n kansanedustajana 1958–1972 edustaen Turun läänin eteläistä vaalipiiriä. Hän luopui edustajapaikastaan siirtyessään Turun ja Porin läänin maaherraksi 1. huhtikuuta 1972. Siltanen toimi presidentin valitsijamiehenä vuosien 1962, 1968, 1978 ja 1982 presidentinvaaleissa ja oli myös jäsenenä Turun kaupunginvaltuustossa ja kaupunginhallituksessa. Vuosina 1959–1972 Siltanen toimi Sosialidemokraattisten Naisten Keskusliiton puheenjohtajana.

Siltanen oli naimisissa vuodesta 1932 Felix Siltasen kanssa.

## Lähteet
* 
* 

### Viitteet
R. G. Kallia

**Rauno Gustaf Ilmari (R. G.) Kallia** (vuoteen 1906 **Hallsten**, 28. kesäkuuta 1901 Helsinki – 10. lokakuuta 1948 Helsinki) oli suomalainen varatuomari, Helsingin yliopiston ylioppilaskunnan taloudenhoitaja ja IKL:n kansanedustaja.

Kallian vanhemmat olivat filosofian maisteri, kansanedustaja Gustaf Onni Immanuel Hallsten ja kansanedustaja Ilmi Lovisa Bergroth. Hän pääsi ylioppilaaksi 1919 ja valmistui filosofian kandidaatiksi 1923 sekä suoritti ylemmän oikeustutkinnon ja lakitieteen kandidaatin tutkinnon 1927. Kallia sai varatuomarin arvon 1930. Hän suoritti myös suojeluskuntaupseerin tutkinnon 1922 ja oli myöhemmin Helsingin suojeluskuntapiirin sinisen rykmentin I pataljoonan komentajan apulainen ja komentaja.

Kallia toimi asianajajana 1927–1928, elintarvikelainsäädäntökomitean sihteerinä 1927–1932 ja Helsingin kaupungin lastenvalvojana 1929–1935. Hän oli Helsingin vt. III kaupunginviskaali 1934 ja korkeimman oikeuden ylimääräinen virkamies 1933–1937. Kallia oli päätoimittajana Suomen heimo -lehdessä 1928–1929 ja IKL:n Ajan Suunta -lehdessä 1935–1939. Yliopistomaailmassa Kallia työskenteli Helsingin yliopiston ylioppilaskunnan taloudenhoitajana 1935–1948 sekä sotavuosien jälkeen opintolainasäätiön kamreerina 1945–1948 ja Helsingin yliopiston rikosoikeuden ylimääräisenä opettajana 1946–1947.

Kallia oli IKL:n kansanedustajana 1939–1945 edustaen Uudenmaan läänin vaalipiiriä ja oli kunnallispolitiikassa mukana Helsingin kaupunginvaltuuston ja kaupunginhallituksen jäsenenä. Toisen maailmansodan aikana hän toimi Erillinen pataljoona 4 Osasto Vehniäisen varapäällikkönä.

Hän oli naimisissa vuodesta 1928 Helvi Margareta Sakarin kanssa.Kallian sisko oli naisjärjestöjen vaikuttaja Armi Hallstén-Kallia, joka toimi myös IKL:ssä.

## Lähteet
* 

### Viitteet
Eldankajärvi

**Eldankajärvi** (ven: Ëлданка, *Joldanka*, (Озеро Верхнее Ëлданка) (oik. **Joutanki** tai **Joutankijärvet**) ovat kaksi pientä järveä, jotka sijaitsevat  Uhtualla Karjalan tasavallassa Venäjällä. Järvet kuuluvat Vienan Kemijoen vesistöön ja laskevat Keski-Kuittijärveen. Eldanka-nimi on muodostunut alkuperäisen nimen venäjäksi translitteroidun muodon suomalaisena luentana. Järven läheisyydessä sijaitsevat kuuluisat Kiskis-kukkulat. 

Järvi tuli tunnetuksi jatkosodan aikana Erkki Tiesmaan vuonna 1941 sanoittamasta laulusta ”Eldankajärven jää” (alun perin Alfred Markushin  ”Ali Baba”). Neuvostoliiton hajottua sotaveteraanit ynnä muut ovat tehneet matkoja vanhoille taistelupaikoille. Pohjoisempi Joutankijärvi sijaitsee hyvin saavutettavalla paikalla Uhtualta Vuonnisiin vievän tien välittömässä läheisyydessä Keski-Kuittijärven länsipään pohjoispuolella. Eteläisempi Joutankijärvi on tiestä noin neljä kilometriä sivussa. 

Järvien lasku-uomana Keski-Kuittijärveen on Joutankijoki ().

## Lähteet

### Viitteet

## Aiheesta muualla
*MTV3:n matkailusivut: Eldankajärven jää kiinnostaa vieläkin. Web Archive 2012.
Pauli Tuorila

**Paul (Pauli) Vihtori Tuorila** (21. marraskuuta 1900 Tampere – 10. syyskuuta 1950 Helsinki) oli suomalainen maanviljelyskemisti, professori ja IKL:n kansanedustaja.

## Elämäkerta

Tuorilan vanhemmat olivat kauppias Viktor Tuorila ja Hilja Rosa Saari. Hän pääsi ylioppilaaksi 1918 ja valmistui filosofian kandidaatiksi 1922. Tuorila väitteli teknillisten tieteiden tohtoriksi Zürichissa 1926 (väitöskirja *Über die rasche und langsame Koagulation von polydispersen Systemen*). Hän suoritti vielä maatalous- ja metsätieteiden lisensiaatin ja tohtorin tutkinnot 1929 (väitöskirja vuodelta 1927 oli nimeltään *Über ortho- und perikinetische Koagulation*). Tuorila oli Maataloushallituksen kasvinviljelyskokeiden tarkastajana 1922–1923, Suomen suoviljelysyhdistysten kemistinä 1926–1930 ja Valtion maatalouskoelaitoksen professorina sekä maanviljelyskemian ja -fysiikan osastonhoitajana 1930–1950. Helsingin yliopistossa hän toimi maanviljelyskemian dosenttina 1930–1948 ja maanviljelyskemian ja -fysiikan vt. professorina 1939–1941 ja oli lisäksi Teknillisen korkeakoulun maaperäopin ylimääräisenä opettajana 1935–1950. Hän julkaisi tutkimuksia kolloidi- ja maanviljelyskemian eri osa-alueilta, kuten kalkkilannoituksesta.  

Tuorila oli IKL:n kansanedustajana 1936–1939 edustaen Hämeen läänin pohjoista vaalipiiriä. Hän oli myös valitsijamies vuosien 1937, 1940 ja 1943 presidentinvaaleissa. Tuorila oli jäsenenä Valtion tieteellisessä keskuslautakunnassa ja toimi Suomen maataloustieteellisen seuran ja Suomen suoviljelysyhdistyksen puheenjohtajana.

Tuorila oli naimisissa vuodesta 1927 Carin Ester Cadeniuksen kanssa.

## Lähteet
* 
*  Sivu 783.
Arvi Malmivaara

**Arvi Einar Malmivaara** (sukunimi vuoteen 1906 **Malmberg**, 23. toukokuuta 1885 Kiuruvesi – 30. elokuuta 1970 Seinäjoki) oli Ylistaron kirkkoherra, lääninrovasti ja IKL:n kansanedustaja.

## Varhainen elämä ja koulutus
Arvi Malmivaara syntyi Kiuruveden pappilassa vuonna 1885. Malmivaaran vanhemmat olivat kirkkoherra, kansanedustaja Wilhelm Malmberg (Malmivaara) ja Karin Rajander. Hän pääsi ylioppilaaksi 1906 Suomalaisesta normaalilyseosta, valmistui filosofian kandidaatiksi 1909 ja suoritti teologisen erotutkinnon ja vihittiin papiksi 1916. Pastoraalitutkinnon Malmivaara suoritti vuonna 1919.

Malmivaara otti osaa vuoden 1918 sisällissotaan toimien valkoisessa armeijassa Vilpulla ja Tampereen rintamilla ja Lapualla suojeluskuntien sotapappina.

## Ura
Malmivaara oli Lapuan yhteiskoulun uskonnon ja piirustuksen opettajana 1909–1919 ja koulun johtajana 1913–1919. Pappisvihkimyksen jälkeen hänet määrättiin ylimääräiseksi papiksi ja samalla isänsä apulaiseksi Lapualle 1916–1919. Vuonna 1919 hän siirtyi Kuusankosken suuren tehdasseurakunnan palvelukseen ensin vt. kirkkoherraksi ja sitten vuonna 1923 vakinaiseksi kirkkoherraksi. Kuusankosken kirkkoherrana hän oli perustamassa ensimmäistä suomalaista yhteiskoulua, jonka rehtoriksi Malmivaara nimitettiin.

Vuonna 1928 Malmivaara nimitettiin Ylistaron kirkkoherraksi, missä hän toimi vuoteen 1958 saakka. Lapuan rovastikunnan lääninrovastina Malmivaara oli 1939–1958. Ylistaron aikana hän toimi suojeluskunnan kenttäpappina.

Malmivaara oli IKL:n kansanedustajana 1935–1939 edustaen Vaasan läänin pohjoista vaalipiiriä. Hän tuli eduskuntaan edustaja Martti Rantasen tilalle 2. syyskuuta 1935. Presidentin valitsijamiehenä Malmivaara toimi vuosien 1937, 1940 ja 1943 presidentinvaaleissa ja oli mukana kunnallispolitiikassa Kuusankoskella kunnanvaltuutettuna sekä Ylistarossa kunnanvaltuuston puheenjohtajana. Malmivaara oli jäsenenä Lapuan liikkeen valtuuskunnassa ja hän oli myös kirkolliskokouksen jäsen.

## Yksityiselämä
Malmivaara oli naimisissa vuosina 1909–1936 Ruusa Emilia Sarparannan kanssa. Jäätyään leskeksi hän meni naimisiin 1937 Agnes Charlotta Isakssonin kanssa.

## Näkemykset
Malmivaara otti osaa lotta- ja suojeluskuntatilaisuuksiin, joissa hän piti mieltäylentäviä ja isänmaan rakkautta kohttoavia puheita. Herännäisessä likkeessä Malmivaara jatkoi isänsä työtä edelleen kehittäen samoja periaatteita, jotka saivat hänen isänsä vaikutuksesta kiitettävän jalansijan Etelä-Pohjanmaalla.

## Vaikutus
Malmivaara tuli tunnetuksi laajasta hartauskirjoitusten tuotannosta, joissa korostuivat sekä arvot että syvällisyys.

Malmivaara on maalannut Valkealan Tuohikotin kirkon  alttaritaulun *Jeesus Getsemanessa* ja Kitinojan kirkon ensimmäisen alttaritaulun

## Lähteet
* 

### Viitteet
Yrjö Schildt

**Wolmar Yrjö Wilhelmi Schildt** (31. heinäkuuta 1899 Jyväskylä – 5. helmikuuta 1961 Sysmä) oli suomalainen tilanomistaja, majuri evp. sekä IKL:n ja myöhemmin Maalaisliiton kansanedustaja.

Schildtin vanhemmat olivat maanviljelysneuvos Jalo Aatos Wiini Wilhelm Schildt ja Dagmar Helmine Maria Alexandra Streng. Hän pääsi ylioppilaaksi 1919 ja suoritti kadettikoulun 1922 ja tykistön ampumakoulun 1924. Schildt oli Puolustusvoimain palveluksessa 1922–1928 ja oli sen jälkeen tilanomistajana Sysmässä kuolemaansa saakka. Hän oli myös Oy P.H. Bökmanin toimitusjohtajana.

Schildt oli IKL:n kansanedustajana 1933–1936 ja Maalaisliiton kansanedustajana 1939–1945 edustaen Mikkelin läänin vaalipiiriä. Hän oli naimisissa vuodesta 1926 Jenny Alice Väänäsen kanssa.

## Lähteet
*
Aistinsisältö

**Aistinsisältö** tai **aistimussisältö** (, monikossa *sense data*, < , ”annettu”: ”aisteille annettu”) tarkoittaa sitä kuvaa todellisuudesta, minkä aistit antavat mielelle. Se on keskeinen käsite havaitsemisen filosofiassa.

Monet filosofit ovat katsoneet, että aistimuksen kaikkein välittömimpiä olioita ovat mielen oliot. Mielessä on siis kahdenlaisia asioita: *mielen olioita*, jotka voivat edustaa mielen ulkopuolisia asioita, ja jotakin joka saa ne aikaan, kuten *havaintoakti* (Edmund Husserl) tai *[[sisäinen aisti|sisäisen aistin]]* toiminta (René Descartes, Immanuel Kant)

Tämän näkemyksen mukaan kun esimerkiksi näen presidentin televisiossa, ensimmäinen asia jonka havaitsen on *kuva presidentistä mielessäni*. Tämä kuva, aistinsisältö, edustaa televisiossa näkyvää liikkuvaa kuvaa, joka puolestaan edustaa presidenttiä itseään. Aistinsisältö edustaa siis presidenttiä minulle. Mielen sisäiset oliot edustavat siis fyysisiä ulkoisia (eli mielen ulkopuolisia) olioita.

Subjektiivisesta havaintokokemuksesta on mahdotonta olla varmoja, erotammeko jotakin mikä on olemassa itsenäisesti, vai jotakin mikä on vain harhaa. Voimme olla varmoja vain, että koemme aistinsisältöjä mielessämme. Tätä kutsutaan ”illuusion argumentiksi”.

Aristoteelisessa ja skolastisessa filosofiassa samanlaista käsitettä (*fantasma*, mielikuva) käytettiin viittaamaan eräänlaiseen aineelliseen kuvaan tai painaumaan aistielimissä. Se ikään kuin siirtää tai välittää ulkoisia esineitä koskevan informaation aineellisista aisteista yleensä aineettomana pidettyyn ymmärrykseen. G. E. Moore ja Bertrand Russell ottivat käsitteen käyttöön nimeämään oletettuja aisteille välittömästi ja ilman tulkintaa annettuja, suoraan tiedettyjä asioita, kuten värejä, muotoja, jne.

Samantyyppisestä ajatuksesta on käytetty myös muita nimityksiä, kuten esimerkiksi *impressiot* (David Hume), *[[idea]]t* (George Berkeley), *sensibilia* (J. L. Austin), *[[kvalia]]* (C. I. Lewis) ja *aistittu sisällys* (engl. *sense content*; C. J. Ducasse, A. J. Ayer).

Aistinsisältöteorioita ovat kritisoineet erityisesti sellaiset filosofit kuin J. L. Austin ja Wilfrid Sellars.

## Lähteet

## Aiheesta muualla

* 
*
Luettelo suomalaisista elokuvajulkaisuista

Tämä on **luettelo Suomessa ilmestyneistä elokuviin liittyvistä lehdistä ja verkkojulkaisuista**.

## Lehdet

## Pienlehdet

## Internetsivustot

Arvio on summittainen näkemys sivuston vaikutuksesta. 
* A = Sivustolla on ollut merkittävä rooli omalla alueellaan (esimerkiksi Findieleffat oli pääasiallinen uutissivusto Findieleffoille) 
* B = Tavallinen sivusto
* C = Kaveripiirin harrastussivusto

## Lähteet
### Kirjat
* Kari Uusitalo: *Suomalaisen elokuvan vuosikymmenet : johdatus kotimaisen elokuvan ja elokuva-alan historiaan 1896–1963* , Helsinki : Otava, 1965 

### Viitteet
One-Two-Go Airlines

**One-Two-Go** () oli thaimaalainen halpalentoyhtiö, jonka omisti Orient Thai Airlines. Yhtiön pääkonttori oli Bangkokissa ja kotikenttänä toimi Don Muangin kansainvälinen lentoasema. Yhtiö aloitti toimintansa 3. joulukuuta 2003 ja lopetti heinäkuussa 2010.

## Kohteet

One-Two-Go lentää pääasiassa Thaimaan sisäisiä lentoja, mutta sillä on reittilentoja myös Hongkongiin.

*Bangkok (Don Muangin kansainvälinen lentoasema) (kotikenttä)
*Bangkok (Suvarnabhumin kansainvälinen lentoasema)
*Chiang Mai (Chiang Main kansainvälinen lentoasema)
*Chiang Rai (Chiang Rain kansainvälinen lentoasema)
*Hat Yai (Hat Yain kansainvälinen lentoasema)
*Krabi (Krabin lentoasema Airport)
*Nakhon Si Thammarat (Nakhon Si Thammaratin lentoasema)
*Phuket (Phuketin kansainvälinen lentoasema)
*Surat Thani (Surat Thanin lentoasema)
*Hongkong (Hongkongin kansainvälinen lentoasema)

## Laivasto

Lento 269:n onnettomuuden jälkeen One-Two-Golla on kalustossaan kahdeksan lentokonetta.

* Boeing 747-100 (2)
* Boeing 747-300 (1)
* McDonnell Douglas MD-82 (4)
* McDonnell Douglas MD-83 (1)

## Onnettomuus 16. syyskuuta 2007

One-Two-Gon lentoa 269 kohtasi vakava onnettomuus 16. syyskuuta 2007 Phuketin kansainvälisellä lentoasemalla, kun yhtiön MD-82-tyyppinen kone epäonnistui laskussaan huonon sään vallitessa. Turmakone ajautui sivuun kiitotieltä, syttyi tuleen ja katkesi kahteen osaan. Koneessa oli 130 ihmistä, josta miehistöä seitsemän henkeä. Kuolleita oli 88 ja loukkaantuneita 42.

## Lähteet

## Aiheesta muualla
* One-Two-Gon viralliset sivut
Hameln

**Hameln** on keskisuuri kaupunki Ala-Saksin osavaltiossa, luoteisessa Saksassa. Se sijaitsee lounaiseen Hannoverista ja toimii Hameln-Pyrmontin piirikunnan pääkaupunkina. Noin 59&nbsp;000 asukkaan kaupunki tunnetaan ennen kaikkea sinne 1200-luvulla sijoittuvasta saksalaisesta kansansadusta *[[Hamelnin pillipiipari]]*. 

## Historia
Varhaisin maininta Hamelnista kaupunkina on peräisin vuoden 1200 tienoilta. Vuodesta 1426 vuoteen 1572 kaupunki oli Hansaliiton jäsen. Uskonpuhdistus saapui kaupunkiin vuonna 1540. Kolmikymmenvuotisessa sodassa kaupungin lähistöllä käytiin taisteluita. Vuonna 1664 alkoi Hamelnin vaurauden kausi, kun siitä muodostui Braunschweig-Calenbergin herttuakunnan linnoitettu rajakaupunki. Vuonna 1867 kaupungista tuli osa Preussia.

Toisen maailmansodan jälkeen Hamelnissa sijaitsi brittiläisten miehitysjoukkojen hallinnoima vankila. Vankilassa hirtettiin yli 200 ihmistä, muun muassa Irma Grese ja Josef Kramer.

## Ystävyyskaupungit
*  Kalwaria Zebrzydowska
*  Quedlinburg
*  Saint-Maur-des-Fossés
*  Torquay

## Lähteet
Hon’inbō Sansa

**Hon’inbō Sansa** (, 1559 &ndash; 13. kesäkuuta 1623) oli yksi vahvimmista gon pelaajasta Edo-kauden Japanissa ja Hon’inbō-koulukunnan perustaja. Hän oli buddhalainen munkki ja käytti nimeä Nikkai. Nikkai opetti gota kaikille kolmelle feodaalisen Japanin yhdistäjälle; Oda Nobunagalle, Toyotomi Hideyoshille ja Tokugawa Ieyasulle. Nikkai vaihtoi nimensä Hon’inbō Sansaksi, kun Ieyasu nimitti hänet Godokoron virkaan johtamaan valtion go-virastoa.

## Lähteet

*  
* Sensei’s Library: Honinbo Sansa
Kaija Pohjola

**Kaija Pohjola** (o.s. **Keinänen**, s. 26. syyskuuta 1951 Kuopio) on suomalainen laulaja. 

Hän osallistui vuonna 1969 Intro-lehden Tähtijahti-kilpailuun ja pääsi sitä kautta levyttämään kappaleen *Dong Hoin tyttö*, joka päätyi kokoelmalle *Tähtijahti 69*. Vuonna 1991 Pohjola voitti Seinäjoen Tangomarkkinoilla Tangokuningattaren tittelin. Hänen ensimmäinen albuminsa *Kultaa kuutamo loi* myi kultaa vuonna 1992.

2000-luvulla Pohjola esiintyi muun muassa Nalle Lehtosen Tulinen Trumpetti -yhtyeen solistina.

## Yksityiselämä
Pohjola oli naimisissa Seppo Pohjolan kanssa yli kolmekymmentä vuotta tämän kuolemaan, vuonna 2007 saakka. Kaija Pohjola on ollut vuodesta 2014 lähtien kihloissa Matti Vartialan kanssa. Pohjolalla on kaksi aikuista lasta.

Pohjolalla diagnosoitiin vuonna 2015 rintasyöpä ja suunnitellut häät Matti Vartialan kanssa jouduttiin perumaan.

## Diskografia
* Tangokuningas ja kuningatar (1991)
* Kultaa kuutamo loi (1992)
* Nyt tanssimaan (1994)
* Tatuoitu ruusu (1995)
* Parhaat (1998)
* Lasiset lauseet (2000)
* Tangokuningatar (2003)
* Elämän tie – Kaija & Jaska (2011)
* Tosirakkautta (2013)
*Seitsemäs aalto (single, 2019)

## Lähteet
*  

### Viitteet

## Aiheesta muualla
* Kaija Pohjolan kotisivu
*
Jari Gröhn

**Jari Gröhn** (s. 8. syyskuuta 1984 Rovaniemi) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskuspuolustaja.

Gröhn on Rovaniemen Palloseuran kasvatti ja hän debytoi seuran edustusjoukkueessa kaudella 2002. Varsinaisen läpimurtonsa Gröhn teki 2006, sillä hän oli sivussa vain kolmesta ottelusta koko kaudella. Kaudella 2007 Gröhn oli loukkaantuneena ja pääsi kentälle vain neljässä alkukauden ottelussa. Kauden jälkeen RoPS ei jatkanut enää hänen sopimustaan ja Gröhn siirtyi FC Santa Clausiin. Siellä hän pelasi neljä kautta ennen kuin sai jälleen sopimuksen kasvattajaseuraansa 2012.
David Cross

**David Cross** (s. 4. huhtikuuta 1964) on yhdysvaltalainen näyttelijä, koomikko ja käsikirjoittaja. Hän sai vuonna 1993 Emmy-palkinnon *The Ben Stiller Show'sta*. 

Cross syntyi Atlantassa, Georgiassa, ja opiskeli Northside High School of the Performing Artsissa. Hän jätti Emerson Collegen kesken Massachusettsissa. Käsikirjoittamisen lisäksi hän esiintyi Ben Stiller Show'ssa ajoittain myös henkilökohtaisesti. Vuosina 1995–1998 hän oli *Mr. Show'n* vakituinen tähti. Hänen vitsinsä sisältävät usein poliittista satiiria. 

Cross on tähän mennessä julkaissut stand up -materiaaliaan myös kahdella menestyneellä Sub Popin CD-levyllä, *Shut Up You Fucking Baby!:lla* (2002) ja *It's Not Funnylla* (2004). Hän esitti professorin alaraajahalvaantunutta avustaja Dwight Hartmania kauhuelokuvaparodiassa *[[Scary Movie 2]]* (2001). 

Crossilla on ollut useita rooleja elokuvissa, televisiossa ja eri esittäjien musiikkivideoilla, mutta myös videopelien äänenä. Hän on taustaltaan juutalainen, mutta uskonnolliselta kannaltaan ateisti, ja hän on julkisesti osoittanut inhonsa Creed-, Evanescence-, P.O.D.- ja Staind-yhtyeitä kohtaan. Hän on esiintynyt Beastie Boysin konserttielokuvassa *Awesome; I Fuckin' Shot That!* (2006).

## Aiheesta muualla

*
Theatrum Chemicum Britannicum

**Theatrum Chemicum Britannicum** on brittiläisen alkemistin Elias Ashmolen vuonna 1652 julkaisema alkemistinen teos. Teoksessa tiivistetään sen hetkinen alkemistinen tieto. Teoksessa on noin 500 englanniksi kirjoitettua sivua.

## Lähteet

* PublicDomainReview.org  Luettu 14.1.2021.
Gerard Gallant

**Gerard "Turk" Gallant** (s. 2. syyskuuta 1963 Summerside, Prinssi Edwardin saari, Kanada) on kanadalainen jääkiekkovalmentaja ja entinen NHL-pelaaja. 

Gallant varattiin Detroit Red Wingsiin  NHL:n vuoden 1981 varaustilaisuudessa kuudennella kierroksella, kaikkiaan sijalta 107. Vasemman laitahyökkääjän paikalla hän teki NHL-urallaan 211 maalia 615 ottelussa Red Wingsille ja Tampa Bay Lightningille. Pudotuspeleissä hän teki 18 osumaa.

Pelaajauransa jälkeen Gallant toiminut valmentajana. Hänestä tuli Columbus Blue Jacketsin päävalmentaja kauden  aikana. Hänet erotettiin marraskuussa 2006. Vuonna 2014 Gallant valittiin Florida Panthersin päävalmentajaksi. Panthers voitti hänen valmennuksessaan divisioonansa mestaruuden kaudella  ja Gallant oli ehdolla vuoden valmentajan palkinnon, Jack Adams Awardin, saajaksi. Hänet kuitenkin irtisanottiin seuraavan kauden alkupuolella, marraskuussa 2016. Pääsyyksi joukkueen johto kertoi erimielisyydet joukkueen pelitavasta.

Huhtikuussa 2017 Gallant nimitettiin Vegas Golden Knightsien ensimmäiseksi päävalmentajaksi.  Tammikuussa 2020 Golden Knights erotti Gallantin päävalmentajan paikalta.

Kesäkuussa 2021 New York Rangers nimitti Gallantin päävalmentajakseen.

## Saavutuksia
*  1989
* Brian Kilrea Award (Vuoden valmentaja CHL:ssa) 2010, 2011
* QMJHLn mestaruus 2011, 2012
* MM-hopeamitalijoukkueen valmennustiimin jäsen 2017
*MM-kultamitalijoukkueen päävalmentaja 2021

## Lähteet

## Aiheesta muualla
* 
*
Chileshe Chibwe

**Chileshe Chibwe** (s. 13. toukokuuta 1985) on sambialainen jalkapalloilija, pelipaikaltaan hyökkääjä/hyökkäävä keskikenttäpelaaja. Seuratasolla hän edusti viimeksi Rovaniemen Palloseuraa. Chibwe tuli Rovaniemelle kaudeksi 2007 Sambiasta Chanda Mwaban, Stephen Kundan ja Derik Sailetin kanssa. Hän sai nopeasti nelivuotisen sopimuksen ja oli RoPS:n paras maalintekijä harjoitusotteluissa. Vaikka Chibwe onkin hyökkääjä, niin hän pystyy pelaamaan myös keskikentän laidalla ja laiturina. Hän on pelannut aiemmin kotimaansa Nkana-joukkueessa Sambian liigassa ja esiintynyt myös Sambian alle 23-vuotiaiden maajoukkueessa.

Chibwe teki Veikkausliiga-debyyttinsä Rovaniemen Palloseurassa kaudella 2008. Kauden päätyttyä hän oli RoPSin paras maalintekijä viidellä Veikkausliiga-maalillaan. 

15. marraskuuta 2008 Chibwe teki uuden jatkosopimuksen Rovaniemen Palloseuran kanssa, joka kestää kauden 2012 loppuun. Chibwe on potenut syksystä 2008 asti polvivammaa, mutta hän teki paluun kentille kevään 2009 Liigacupissa.

Chibwe ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.

## Lähteet
Arvostelma

**Arvostelma** tarkoittaa filosofiassa mielen aktia, jossa jostakin väitetään jotakin, tai tällaisen aktin sisältöä.

Aristoteleen logiikassa arvostelma oli subjektin (se josta väitetään) ja predikaatin (se mitä väitetään) yhdistelmä, joka kuvasi, että jokin on tai ei ole ominaista jollekin. Arvostelma sijoittui syllogismissa joko premissiksi tai johtopäätökseksi.

Viimeistään Immanuel Kantista lähtien arvostelmat on voitu jakaa toisaalta analyyttisiin ja synteettisiin arvostelmiin, ja toisaalta apriorisiin ja aposteriorisiin arvostelmiin. Arvostelma on apriorinen silloin, kun sen totuus voidaan tietää pelkästään kokemuksesta riippumatta, ja muutoin aposteriorinen. Arvostelma on analyyttinen silloin, kun sen totuus tai epätotuus määräytyy pelkästään siinä olevien käsitteiden välisten suhteiden perusteella, ja synteettinen silloin, kun tämän lisäksi tarvitaan viittausta havaintokokemukseen.

## Katso myös

* Kategorinen arvostelma ja arvostelmamuoto
* Väittämä

## Lähteet

## Aiheesta muualla

*
Asenne

**Asenne** on suhtautumistapa, joka eri yhteyksissä voi tarkoittaa mm. seuraavia asioita:
* asenne psykologiassa, johonkin sosiaalisesti merkitykselliseen kohteeseen liittyvä myönteinen tai kielteinen suhtautumistapa
* kieliasenne, suhtautuminen joko eri kieltä tai saman kielen murteita käyttäviä ihmisiä kohtaan
* asenne filosofiassa:
** esteettinen asenne
** tiedollinen asenne

## Lähteet
Promsvjazbank

**Promsvjazbank** () on venäläinen vuonna 1995 perustettu pankki. Sen pääkonttori on Moskovassa.

Pankin pääomistajat ovat Ananjevin veljekset Dmitri ja Aleksei Ananjev. Saksalainen Commerzbank Auslandsbanken Holding AG omisti yhtiöstä 15 %, mutta myi osuutensa Ananjeveille 2012.

Euroopan jälleenrakennus- ja kehityspankki osti 12% pankin osakkeista 2010.http://www.ft.com/cms/s/ac9990f8-d9e9-11de-b2d5-00144feabdc0,Authorised=false.html?_i_location=http%3A%2F%2Fwww.ft.com%2Fcms%2Fs%2F0%2Fac9990f8-d9e9-11de-b2d5-00144feabdc0.html%3Fsiteedition%3Duk&siteedition=uk&_i_referer=#axzz3EMofoDaH 

## Lähteet

## Aiheesta muualla
* http://www.psbank.ru/
Dmitri Ananjev

**Dmitri Ananjev** on venäläinen miljardööri. Hän omistaa isoveljensä Aleksei Ananjevin kanssa suurimman osuuden Promsvjazbankista. Hänen omaisuutensa arvo on Forbesin arvion mukaan noin 1,7 miljardia Yhdysvaltain dollaria.

Ananjev lähti liike-elämään veljensä kannustamana. He aloittivat tietokoneiden tuonnilla Venäjälle, perustivat pankin ja ovat olleet aktiivisia kiinteistö- ja media-alalla (mm. Argumenty i fakty -lehti). Kerättyään miljardiomaisuuden he päättivät kouluttautua ja suorittivat liiketaloustieteen yliopistotutkinnon Chicagon yliopistossa 2005. Dmitri Ananjev nimitettiin Venäjän parlamentin ylähuoneeseen liittoneuvostoon Jamalin Nenetsiasta.

## Lähteet
* http://www.forbes.com/lists/2007/10/07billionaires_Dmitry-Ananyev_06FG.html
Lampetti

**Lampetti** on seinään kiinnitettävä valaisin, alun perin kynttilän pitimeksi keksitty mutta nykyisin on myös sähkölamppua käyttäviä lampetteja.  Lampetissa on alusta, johon kynttilä kiinnitetään, sekä tausta, joka sekä suojaa seinämateriaalia että usein myös toimii heijastimena ja siten lisää valotehoa huoneessa.

Lampetteja alettiin käyttää 1400-luvulla Italiassa, perusmuotona seinälle ripustettava pyöreä laatta, usein messinkinen, johon on kiinnitetty kynttiläpidike. Rokokootyyli synnytti niin sanotun *aplikin* (), kaksi- tai kolmehaaraisen lampetin antamaan enemmän valoa ja näyttävyyttä. Kustavilaisuus oli peililampetin valtakautta. Empiretyylissä lampetit ovat usein uurnan tai maljakon muotoisia.

Lampetteja käytetään erityisesti kokovartalopeilin vieressä, koska sivulta tuleva valo auttaa peilikuvan tarkastelussa.


Kuva:DSC01839 Lampade della Stazione Centrale di Milano - Foto di G. Dall'Orto - 28-12-2006.jpg|Sähkölampetteja Milanon asemalla


## Lähteet

## Aiheesta muualla
Manuel Beltrán

**Manuel Beltrán Martinez** (s. 28. toukokuuta 1971 Jaén) on espanjalainen maantiepyöräilijä, joka kilpaili ammattilaisena vuosina 1995−2008. Hän sijoittui suurissa ympäriajoissa useita kertoja 15&nbsp;parhaan joukkoon, vaikka toimikin etenkin Ranskan ympäriajossa vuoriosuuksilla tallinsa kapteenien, kuten Lance Armstrongin, apuajajana.

Beltrán antoi vuoden 2008 Ranskan ympäriajon ensimmäisen etapin jälkeen EPOa sisältäneen dopingnäytteen. Poliisi kuulusteli Beltránia kahden tunnin ajan ja tutki tämän hotellihuoneen, mutta ei löytänyt kiellettyjä aineita. Myös b-näyte osoittautui positiiviseksi. 

Ranskan senaatti kertoi 2013 Beltránin olleen yksi ajajista, joiden dopingnäytteistä oli vuoden 1998 Ranskan ympäriajossa löytynyt vähäisiä määrää EPO-hormonia Ranskan antidopingjärjestön 2004 tekemissä uusintatesteissä. Hänelle, kuten muillekaan ajajille, ei aiheutunut sanktioita asian johdosta.

## Saavutuksia
*Ranskan ympäriajo:
**1997 kokonaiskilpailun 14.
**2000 kokonaiskilpailun 11.
**2003 kokonaiskilpailun 14.
**2007 kokonaiskilpailun 18.
*Espanjan ympäriajo:
**1998 kokonaiskilpailun 13.
**1999 kokonaiskilpailun seitsemäs
**2001 kokonaiskilpailun 19.
**2002 kokonaiskilpailun yhdeksäs
**2003 kokonaiskilpailun kuudes, kolmas etapilla 7
**2004 kokonaiskilpailun 13.
**2006 kokonaiskilpailun yhdeksäs
**2007 kokonaiskilpailun yhdeksäs, toinen etapilla 15
*Katalonian ympäriajo:
**1999 kokonaiskilpailun ja etapin 7 (aika-ajo) voitto
*Baskimaan ympäriajo:
**2007 etapin 2 voitto
*Setmana Catalana: 
**2001 kokonaiskilpailun kolmas
*Aragonian ympäriajo: 
**2003 kokonaiskilpailun kolmas
*Vuelta a Castilla y León: 
**2001 kokonaiskilpailun kolmas
**2006 mäkikilpailun voitto

## Lähteet
*Manuel Beltrán Trap–Friis-tietokannassa 
*Pro Cycling Statsin profiili  

### Viitteet

## Aiheesta muualla
*Profiili Liquigas-tallin sivustolla
Luettelo hakukoneista

Tällä sivulla luetellaan hakukoneita.

## A
*Alltheweb
*Altavista
*Ask.com
*AOL Search

## B
*Bing (aiemmin **Live Search**)
*Baidu
*Blekko
*Brave

## D
*DuckDuckGo

## E
*Eniro
*Ecosia

## F
*Firmily http://fi.firmily.com  (yritykset)

## G
*Google 
*Go.com

## H
*Hotbot

## I
* Ixquick

## M
*Mozdex

## N
* Netscape

## O

* Openverse

## S
*Startpage (Ixquick)

## T
* Tyopaikat.com

## V
*Vihtori

## W
*Wayback Machine
*Wikia Search
*Webinfo.fi
*Www.fi

## Y
*Yahoo!
* Yandex
Orlochlessin torni

**Orlochlessin torni** oli Särkänniemen elämyspuistossa Tampereella vuosina 2000–2011 toiminut laite. Se oli niin sanottu ”dark ride”, jonka tarkoitus ei ollut perinteisten kummitusjunien tapaan pelotella vierailijoita. Kohteen suunnittelusta vastasi mielikuvittaja Kenneth Sundberg. Kohteessa oli otettu huomioon pienetkin lapset, joten kovin pelottavia elementtejä torni ei sisältänyt. Tornia muutettiin vuosien aikana tarkoituksellisesti synkempään suuntaan.

Orlochlessin tornin kehyskertomuksena toimi tarina vampyyrisuvun ”mustasta lampaasta”, kiltistä Kreisi Drakkiksesta, jota hänen setänsä Orlochless ei voi sietää. Setä on onnistunut vangitsemaan Drakkiksen syvälle tornin uumeniin, ja Drakkiksen lapset, PikkuHirviöt, päättävät pelastaa isänsä sieltä.

Orlochlessin torni toteutettiin jo valmiina olleeseen Kummituslinnan rakennukseen, jolle oli jo sitä ennen kertynyt 22 käyttövuotta. Kummituslinna tuli tiensä päähän kauden 1999 jälkeen, ja Ari Backmanin huonokuntoinen linnakulissi piti osittain riisua alas. Kummituslinna ehti toimia 15 kesää. Koko rakennus tuli tiensä päähän ja purettiin nopeasti kesäkauden loputtua vuonna 2011. 

Orlochlessin tornin ja koko vanhan Ipanaarion paikalle tuli kesällä 2012 Angry Birds Land.

## Aiheesta muualla
* Orlochlessin Torni - Kentsu Productions
Hardcore Superstar

**Hardcore Superstar** on ruotsalainen hard rockia ja glam metalia soittava yhtye. Se perustettiin vuonna 1997 Göteborgissa. Alkuperäiseen kokoonpanoon kuuluivat laulaja Jocke Berg, kitaristi Silver Silver, basisti Martin Sandvik ja rumpali Magnus Andreasson. Yhtyeen tyylissä sekä musiikissa on vaikutteita 80-luvun "tukkabändeistä" kuten Aerosmithista, Hanoi Rocksista, Mötley Crüesta ja Guns N' Rosesista.

Yhtye julkaisi esikoisalbuminsa *[[It's Only Rock 'n' Roll]] vuonna 1998.*

## Jäsenet
* Joakim "Jocke" Berg – laulu (1997–)
* Martin Sandvik – bassokitara (1997–)
* Vic Zino – kitara (2008–)
* Magnus "Adde" Andreasson – rummut (1999–)

### Entiset jäsenet
* Thomas Silver – kitara (1997–2008)
* Mika Vainio – rummut (1997–1999)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 

### Kokoelma-albumit
* 

### DVD:t
* 
* 
* 
* 

### Singlet
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
**Because Of You* (2013)
**Glue* (2014)
**Touch the Sky* - (2015)
**Have Mercy on Me* - (2017)
**Bring the House Down* - (2018)
**Electric Rider* - (2018)
**Baboon* - (2018)
**AD/HD* - (2018)
**You Can't Kill My Rock N' Roll* - (2018)
**Catch Me If You Can* - (2021)
**Dreams in Red* - (2021)
**Weep When You Die* - (2021)
**Forever and a Day* - (2022)

## Aiheesta muualla
Luettelo Boycottin kappaleista

Tämä on **luettelo [[Boycott]] -yhtyeen levyttämistä kappaleista** aakkosjärjestyksessä.

__NOTOC__
## A
* Ain’t Me You Love (*[[Lightning Strikes Back!]]*)
* Away (*[[Red (Boycottin albumi)|Red]]*)

## B
* Backdoor Man (*[[Boycott (albumi)|Boycott]]*)
* Bad Bad Boy (*[[No!]]*)
* Blue Jean Baby (*[[Red (Boycottin albumi)|Red]]*)
* Breakin’ Free (*[[Boycott (albumi)|Boycott]]*)

## C
* Can’t Get Over You (*[[Lightning Strikes Back!]]*)
* Come Back And Stay (*[[Lightning Strikes Back!]]*)
* Cool Cool Woman (*[[No!]]*)
* Crazy ‘Bout Music (*[[Boycott (albumi)|Boycott]]*)
* Crystal (*[[No!]]*)

## D
* Dancer (*[[No!]]*)

## E
* Easy Lovin’ You (*[[Red (Boycottin albumi)|Red]]*)
* Eyes Of Blue (*[[Boycott (albumi)|Boycott]]*)

## F
* Fighting (*[[No!]]*)
* Forgive! (*[[No!]]*)
* Freedom (*[[Red (Boycottin albumi)|Red]]*)

## G
* Giving It All Up For Love (*[[Lightning Strikes Back!]]*)
* Gotta Rock (*[[Boycott (albumi)|Boycott]]*)

## H
* Heat (*[[Red (Boycottin albumi)|Red]]*)
* Hell Or High Water (*[[Red (Boycottin albumi)|Red]]*)
* Hey, Lord (Don’t Ask Me Questions) (*[[Boycott Hits Back]]*)
* Highway (*[[Boycott (albumi)|Boycott]]*)
* How-How!, How-How! (*[[Red (Boycottin albumi)|Red]]*)

## I
* I Want My Money Back (*[[Boycott (albumi)|Boycott]]*)

## J
* Jolene (*[[Boycott (albumi)|Boycott]]*, CD-bonus)

## K
* Keep Things Alright (*[[Boycott Hits Back]]*)
* Knock On Wood (*[[Red (Boycottin albumi)|Red]]*)

## L
* Lifetime (*[[Lightning Strikes Back!]]*)
* Love Me, Baby (*[[Red (Boycottin albumi)|Red]]*)

## M
* Make My Day (*[[No!]]*, CD-bonus)
* My Sharona (*[[Boycott (albumi)|Boycott]]*)

## R
* Rainbow Colours (*[[Boycott (albumi)|Boycott]]*)
* Remember (*[[No!]]*)
* Roadrunner (*[[single]]*)
* Rock With Me (*[[Lightning Strikes Back!]]*)

## S
* Sexy (*[[No!]]*)
* Sha La La (*[[Lightning Strikes Back!]]*)
* She’s Got It (*[[Boycott (albumi)|Boycott]]*)
* She’s Got The Groove (*[[Red (Boycottin albumi)|Red]]*)
* Shotgun (*[[Lightning Strikes Back!]]*)
* Spinning Around (*[[No!]]*)

## T
* The Edge (Heavy Cargo) (*[[Red (Boycottin albumi)|Red]]*)
* Truth (*[[Lightning Strikes Back!]]*)

## W
* Walk Right On (*[[Red (Boycottin albumi)|Red]]*)
* Walls Come Down (*[[Red (Boycottin albumi)|Red]]*)
* Well, It’s My Life (*[[Lightning Strikes Back!]]*)
* When The Wind Blows (*[[No!]]*)
* Whisper (*[[Red (Boycottin albumi)|Red]]*)

## Y
* You, Angel, You (*[[No!]]*)

## Katso myös

* Tommi Läntinen
* Luettelo Tommi Läntisen kappaleista

## Lähteet

* Boycott
Dečanin luostari

**Dečanin luostari** on suuri ortodoksinen luostari Kosovossa, 12 km Pećin kaupungista etelään. Sen katedraali on Balkanin suurin keskiaikainen kirkkorakennus, ja siellä on parhaiten säilynyt Bysantin freskoja.

Luostari on rakennettu vuosien 1327 ja 1335 välillä, ja se on omistettu Kristuksen ylösnousemukselle. Nykyisin luostarin veljestöön kuuluu kolmekymmentä jäsentä.

Luostari ja kolme muuta Serbian ortodoksista kirkkoa ja luostaria ovat olleet UNESCOn maailmanperintökohde vuodesta 2004.

## Lähteet

## Aiheesta muualla

*BLAGO Fund: Visoki Dečani
*UNESCO (laaja kuvaus)
David Warner

**David Warner** (29. heinäkuuta 1941 Manchester – 24. heinäkuuta 2022) oli englantilainen Emmy-palkittu näyttelijä.

## Ura
Näyttelijänuransa Warner aloitti teatterissa vuonna 1962 William Shakespearen komediassa Juhannusyön uni. Teatterissa hän esiintyi aina vuoteen 1972 asti. Myös televisiossa Warner esiintyi ensi kerran 1960-luvulla ja teki aluksi pieniä rooleja elokuvissa, kuten *[[Tom Jones – hulivilihurmuri]]* (1963) ja *[[Puhelu vainajalle]]* (1966). Ensimmäisen pääroolinsa Warner sai elokuvassa *[[Morgan – toivoton tapaus]]* vuonna 1966. Vuonna 1977 Warner näytteli kapteeni Kieselin roolia Sam Peckinpahin ainoassa sotaelokuvassa, *Rautaristi*. Myöhemmin 1970-luvulta lähtien hän tuli tunnetuksi erityisesti näyteltyään usein konnarooleja elokuvissa, kuten *[[39 askelta]]* (1978), *[[Aikakone eli mitä Jack Viiltäjälle kuuluu tänään]]* (1979) ja *[[Aikavarkaat]]* (1981). Warner on näytellyt lisäksi Titanic-elokuvissa *[[S.O.S. Titanic (vuoden 1978 TV- elokuva)|S.O.S. Titanic]]* (1978) ja *[[Titanic (vuoden 1997 elokuva)|Titanic]]* (1997).

### Ääninäyttelijänä
Ääninäyttelijä Warner aloitti 1960-luvulla tekemällä aluksi sivuääniä elokuviin. Myös vuonna 1982 hän näytteli elokuvassa *[[Tron]]* sekä Ed Dillingheriä että komentaja Sarkia ja oli myös MCP:n äänenä. 1990-luvulla Warner alkoikin tehdä useammin äänirooleja, joista merkittävin oli Rã’s al Ghul *[[Batman (vuoden 1992 animaatiosarja)|Batman]]*-animaatiosarjassa; tästä roolisuorituksesta hän sai Annie-ehdokkuuden Teräsmiehen animaatiosarjassa. Warner oli myös *[[Bittipää]]*-animaation pääkonnan The Loben äänenä vuosina 1995–1996. Hän antoi äänensä vuonna 1999 julkaistulle ''Descent 3'':n konnalle, PTMC:n johtajalle Samuel Dravisille.

## Lähteet
Semanttiset roolit

**Semanttisilla rooleilla** tarkoitetaan sanan asemaa lauseessa. 

Semanttisten roolien tutkimus sai alkunsa antiikin aikana, kun ensimmäisenä Aristoteles jakoi lauseen sanoja sen mukaan, millainen tehtävä niillä oli lauseen merkityksen kannalta. Pian jakoa täsmennettiin ja ajatus sanaluokista ja lauseenjäsenistä kehittyi. Huolimatta alun alkuisesta ensisijaisuudestaan nykyään semanttisten roolien tutkimus ja etenkin opetus peruskouluissa on jäänyt sivummalle, lauseenjäsenten varjoon, ehkä siksikin, että merkitys ylipäätään on vaikeasti tutkittava kielitieteen ala ja sen asema tieteenä on moneen otteeseen kyseenalaistettu tutkittavan aiheen abstraktiuden vuoksi.

Semanttisen roolin eli theta-roolin käsitteellä kuvataan Kielitieteessä sitä, mitä kukin verbin argumentti "tekee" lauseessa. Argumenttien semanttiset roolit eivät muutu sen mukaan, minä syntaktisena roolina ne on lauseeseen koodattu: esim. *Henrik* on agentti sekä lauseessa *Henrik löi palloa* että lauseessa *Palloa lyötiin Henrikin toimesta*, vaikka vain ensimmäisessä *Henrik* on subjekti.

Eri tutkijat määrittelevät hieman erilaisen listan semanttisia rooleja. Semanttisia rooleja kuitenkin ovat mm. agentti, patientti, teema, kokija, stimulus,  vastaanottaja, hyötyjä, kärsijä, paikka, määränpää, maali ja aika.

## Lauseenjäsenet ja semantiikka
Erona syntaktisiin rooleihin, perinteisiin lauseenjäseniin, semantiikka tarkastelee lauseen osia merkityksen kannalta suhteessa muuhun lauseeseen. Toisin sanottuna semanttisten roolien jako tarkoittaa siis sitä, että lausetta jaettaessa osiin, sanoja ei jaeta luokkiin muodon tai taivutuksen vaan merkityksen perusteella. Tällöin semanttiselta kannalta ei ole merkitystä, onko psykologiseksi subjektiksi, teemaksi, nimetty lauseen osa lauseenjäsenien kannalta subjekti vai ei. Kyseessä on siis perinteiselle lauseenjäsennykselle vaihtoehtoinen lähestymistapa.
* Esimerkiksi lauseet "Auto on tallissa" ja "Tallissahan auto on!" jäsennetään syntaktiselta kannalta samoin, mutta semantiikan näkökulmasta lauseen temaattisen rakenteen muutos vaikuttaa myös merkitykseen ja näin myös rooleihin.

Nominien semanttisia rooleja jaetaan yleensä ainakin 11.

### Esimerkit semanttisista rooleista
* Tekijä:
- *Nainen* istui.
* Kokija
- *Villelle* kävi huonosti.
* Vastaanottaja
- *Mies* sai pysäköintisakot.
* Kohde
- *Piha* aurattiin lumesta.
* Tulos
- Pojasta kasvoi *mies*.
* Lähde
- *Minulta* unohtui passi kotiin.
* Paikka
- Karhu käveli* metsässä.*
* Aika
- *Yöllä* valaisee kuu.
* Reitti
- Poika saapui *teitse*.
* Määränpää
- Saavuimme *kotiin*.
* Väline
- Minna kirjoitti *tietokoneella*.

## Lähteet

* Kaisa Häkkinen, Kielitieteen perusteet
* Anne-Maria Mikkola (et. al), Äidinkieli ja kirjallisuus, käsikirja
Fanny Cerrito

**Fanny Cerrito**, koko nimeltään **Francesca Teresa Giuseppa Raffaela Cerrito** (11. toukokuuta 1817 Napoli – 6. toukokuuta 1909 Pariisi), oli italialainen balettitanssija. Hän syntyi Napolissa ja sai opetusta Carlo Blasisilta. 

Myöhemmin Cerrito opiskeli Jules Perrot'n ja Arthur Saint-Léonin johdolla, joista jälkimmäisen kanssa hän oli naimisissa vuosina 1845–1851. Hänellä oli huomattavia rooleja muiden muassa Cesare Pugnin säveltämien balettien *Ondine* (1843) ja *Pas de Quatre* (1845) kantaesityksissä. Molempiin koreografian oli luonut Jules Perrot.

Cerriton debyytti tapahtui Teatro San Carlossa vuonna 1832. Hän oli vuosina 1838–1840 La Scalan *prima ballerina* ja saavutti piakkoin menestystä kansainvälisellä urallaan. Elinaikanaan Cerrito oli yhtä maineikas kuin Marie Taglioni ja hänen suuri kilpailijansa Fanny Elssler.

Cerrito yritti jatkaa uraansa Pietarissa, Venäjällä, mutta palasi jo vuonna 1857 Englantiin, jossa hän piti jäähyväisesiintymisensä. Hänellä oli vuonna 1853 syntynyt avioliiton ulkopuolinen tytär. Hän vietti myöhemmät vuotensa poissa julkisuudesta ja kuoli toukokuussa 1909 viisi päivää ennen kuin olisi täyttänyt 92 vuotta.

## Lähteet

## Aiheesta muualla
Pohjois-Korean naisten jalkapallomaajoukkue

**Pohjois-Korean naisten jalkapallomaajoukkue** edustaa Pohjois-Koreaa naisten jalkapallon kansainvälisissä otteluissa.

Pekingin 2008 olympialaisissa Pohjois-Korea voitti alkulohkossaan Nigerian 1–0 sekä hävisi Brasilialle 1–2 ja Saksalle 0–1. Lohkoissaan kolmanneksi sijoittuneiden keskinäisessä vertailussa Pohjois-Korea oli heikoin eikä siten selviytynyt puolivälieriin.

Pohjois-Korean naismaajoukkue on osallistunut neljiin MM-kisoihin. Vuosien 1999, 2003 ja 2011 MM-kisoissa sen pelit päättyivät alkulohkon jälkeen. Vuoden 1999 kisoissa se hävisi Nigerialle 1–2, voitti Tanskan 3–1 ja hävisi Yhdysvalloille 0–3. Vuoden 2003 MM-kisoissa se voitti Nigerian 3–0, mutta hävisi Ruotsille 0–1 ja Yhdysvalloille 0–3.

Vuoden 2007 MM-kisoissa Kiinassa Pohjois-Korea pelasi alkulohkossaan Yhdysvaltojen kanssa tasapelin 2–2, voitti Nigerian 2–0 ja hävisi Ruotsille 1–2 ja selviytyi puolivälieriin Ruotsia paremman maalieronsa ansiosta. Puolivälierissä se hävisi Saksalle 0–3. Kim Kwang Minin valmentaman, kisojen pienikokoisimman joukkueen maalintekijät olivat Kil Son Hui, Kim Yong Ae, Kim Kyong Hwa, joukkueen kapteeni Ri Kum Suk ja Ri Un Suk.

Vuoden 2011 MM-kisoissa Saksassa Pohjois-Korea hävisi Yhdysvalloille 0–2 ja Ruotsille 0–1 sekä pelasi Kolumbian kanssa maalittoman tasapelin eikä selviytynyt alkulohkosta jatkoon.

Aasian mestaruuden Pohjois-Korea on voittanut kolmesti, vuosina 2001, 2003 ja 2008.

## Lähteet
Paul Henreid

**Paul Georg Julius Hernried Freiherr von Wassel-Waldingau** (10. tammikuuta 1908 Trieste, Itävalta-Unkari (nyk. Italia) – 29. maaliskuuta 1992 Santa Monica, Kalifornia),  tunnettu ammattinimellään **Paul Henreid**, oli itävaltalainen näyttelijä ja elokuvaohjaaja.

## Ura
Hän aloitti uransa Wienin teattereissa. Hänen elokuvauransa alkoi 1930-luvun alun saksalaisissa elokuvissa. Vuonna 1935 hän kuitenkin muutti Itävallasta Britanniaan. Sodan alettua hän oli joutua pidätetyksi vihollismaan kansalaisena, mutta onnistui näyttelijäystävänsä avulla välttämään sen. Hän teki debyyttinsä Hollywoodissa pienessä roolissa elokuvassa *[[Hyvästi, Mr. Chips]]* (*Goodbye, Mr. Chips*, 1939). Kolme vuotta myöhemmin ilmestyivät hänen kaksi kuuluisinta roolisuoritustaan: miespääosa elokuvassa *[[Uusien tähtien alla]]* (*Now, Voyager*), jossa hänen vastanäyttelijänään oli Bette Davis, sekä Victor Laszlon rooli elokuvassa *[[Casablanca (elokuva)|Casablanca]]*, jossa vastanäyttelijöinä olivat Humphrey Bogart ja Ingrid Bergman. Tämän jälkeen hän ohjasi runsaasti niin elokuvia kuin televisiotuotantojakin. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.

## Yksityiselämä
Paul Henreidista tuli Yhdysvaltain kansalainen vuonna 1946. Hän oli naimisissa Elizabeth Gluckin kanssa vuodesta 1936 aina kuolemaansa saakka. Pariskunnalla oli kaksi lasta. Henreid kuoli keuhkokuumeeseen 87-vuotiaana.

## Lähteet

## Aiheesta muualla

* 
* Paul Henreid NNDB:ssä
Marie Taglioni

**Marie Taglioni** (23. huhtikuuta 1804 Tukholma, Ruotsi – 24. huhtikuuta 1884 Marseille, Ranska) oli italialainen ballerina ja länsimaisen tanssin historian keskeisiä hahmoja.

Taglioni oli puoliksi ruotsalainen ja syntyi Tukholmassa. Hän tuli tunnetuksi isänsä Filippo Taglionin koreografiaan tehdyn baletin *[[La Sylphide]]* tulkinnalla jo vuonna 1832. Hän pääsi esiintymään muun muassa Her Majesty's Theatreen Lontoossa sekä Théâtre de l'Académie Royale de Musiqueen Pariisissa.

Myöhemmin Taglioni sai merkittävän sopimuksen Mariinski-baletilta Venäjältä. Hän vetäytyi lavalta vuonna 1847, mutta toimi myöhemmälläkin urallaan muun muassa tanssinopettajana. Hänen ainoaksi koreografiseksi työkseen jäi *Le Papillon* (1861), jonka kantaesitystä oli tähdittämässä hänen oppilaansa Emma Livry. 

Taglioni kuoli Marseillessa 80-vuotiaana. Johann Strauss nuorempi sävelsi hänen kunniakseen *Marie Taglionin polkan*, op. 173.

## Lähteet

## Aiheesta muualla
Polysemia

**Polysemia** (, *poly-*, "monta" ja σῆμα, *sêma*, "merkki") tarkoittaa merkin (esimerkiksi sanan) monimerkityksellisyyttä.  Se erotetaan yleensä homonymiasta, jossa sanan eri merkitykset ovat toisistaan selvästi erillisiä. 
* Esimerkiksi lauseissa "Pidän sinusta", "Pidän markettia vielä hetken auki", "Minun pitää ehtiä ajoissa" ja "Pidä tytölle ovea auki" näyttäytyy kaikissa *pitää*-verbi, mutta sen merkitys ja tehtävä vaihtelee erittäin paljon asiayhteydestä riippuen. Tällöin joudutaan pohtimaan, tuleeko tulkita kaikkien merkityserojen johtuvan polysemiasta vai nähdäänkö merkitysero niin suurena, että olisi syytä erottaa kaikissa pitää-verbi omaksi sanakseen, jolloin kyseessä olisi homonymia.
Ero polysemian ja homonymian välillä on sumea, sillä homonyymiset merkitykset voivat erkaantua sanan semanttisesta kentästä semanttisen siirtymän kautta.
Filippo Taglioni

**Filippo Taglioni** (5. marraskuuta 1777 Milano – 11. helmikuuta 1871 Como) oli italialainen tanssija ja koreografi. Hänen tunnetuin työnsä on baletti *[[La Sylphide]]*.

Taglioni syntyi Milanossa, debytoi 17-vuotiaana Pisassa ja pääsi 22-vuotiaana Pariisin oopperan tanssijaksi. Tämän jälkeen hän lähti työn perässä Tukholmaan, jossa hän nai ruotsalaisen Sophie Karstenin. He saivat kaksi lasta, joista toinen, Marie Taglioni, on jäänyt historiaan suurena ballerinana. Myös parin poika Paul oli tanssija.

Vuonna 1832 sai kantaesityksensä alkuperäinen *La Sylphide*, jossa esiintyminen oli merkittävä virstanpylväs tytär Marien uralla. Taglioni eli 93-vuotiaaksi.

## Lähteet
Malaijinkonnamonni

**Malaijinkonnamonni** (*Encheloclarias curtisoma*) on erittäin uhanalainen kalalaji. Sitä on tavattu vain Malesian Selangorissa, metsäisen turvesuon läpi virtaavassa kolme metriä leveässä ja puoli metriä syvässä ojassa.

## Ulkonäkö ja koko
Malaijinkonnamonni kasvaa noin 8,2&nbsp;cm pitkäksi. Sen vartalo on muodoltaan käärmemäinen, tiilenpunainen. Evät ovat läpikuultavan harmahtavat, viikset huomiota herättävän valkoiset.

## Lähteet
Ghanan naisten jalkapallomaajoukkue

**Ghanan naisten jalkapallomaajoukkue** edustaa Ghanaa naisten jalkapallon kansainvälisissä otteluissa. Naisten FIFA-rankingissa se on maaliskuussa 2019 sijalla 51.

Ghanan naismaajoukkue on osallistunut MM-kisoihin kolmasti. Joka kerta sen pelit päättyivät alkulohkon jälkeen. Vuoden 1999 kisoissa se pelasi Australian kanssa tasapelin 1–1 ja hävisi Kiinalle 0–7 ja Ruotsille 0–2. Vuoden 2003 MM-kisoissa se hävisi Kiinalle 0–1 ja Venäjälle 0–3 mutta voitti Australian 2–1 kapteeninsa Alberta Sackeyn maaleilla.

Vuoden 2007 MM-kisoissa Kiinassa Ghana hävisi Australialle 1–4, Kanadalle 0–4 ja Norjalle 2–7 ja jäi alkulohkossaan viimeiseksi. Joukkuetta valmensi Ghanan miesten maajoukkueen kapteenina pelannut ja sitä valmentanutkin Isaac Paha. Joukkueen maalintekijät olivat Anita Amankwa, Florence Okoe ja kapteenina toiminut Adjoa Bayor.

Afrikan mestaruuskilpailuissa Ghana sijoittui toiseksi vuosina 1998, 2002 ja 2006 sekä kolmanneksi 2000 ja 2004.

## Lähteet
Pesäkortti

**Pesäkortti** on Luonnontieteellisen keskusmuseon Eläinmuseon lintujen pesinnän tutkimiseen ja seurantaan kehitetty kortti.

Suomen Tiedeseura aloitti pesäkorttitutkimuksen vuonna 1953 professori Lars von Haartmanin aloitteesta. Esimerkkinä oli Ison-Britannian The British Trust for Ornithology (BTO) järjestön vastaava pesäkorttitutkimus (The Nest Record Scheme). Alkuvuosina von Haartman säilytti ja hoiti korttiarkistoa kotonaan tai työpaikallaan, ja hän myös laati tieteellisiä artikkeleita arkiston aineistosta. Myöhemmin Eläinmuseo otti pesäkorttiarkiston kokoelmiinsa.

Täytettyjä pesäkortteja on noin 200&nbsp;000 ja edustettuna on 230 lintulajia (2000-luvun alku). Yhteensä korteille on tallennettu pesäkäyntejä yli puoli miljoonaa. Kortti on tukevaa kartonkia ja kooltaan nykyisin A5. Varhaisemmat kortit olivat A6-kokoa. Pesäkortteja voivat täyttää sekä lintuharrastajat että -tutkijat. Edellytyksenä on, että tunnistaa varmuudella lintulajin, eikä häiritse tarpeettomasti linnun pesintää.

## Lähteet
* Haartman, Lars von 1974: Finnish nest records. - Ornis Fennica 51:48–58.
* Pesäkorttitutkimus 

## Aiheesta muualla
* BTO:n kotisivu 
* Haartman, Lars von 1969: The nesting habits of Finnish birds I. Passerines. 1–187. - Commentationes Biologicae. Societas Scientiarum Fennica. Helsinki.